Ռոդնի Ռոջերս

Ռոդնի Ռեյ Ռոջերս (, ), ամերիկացի պրոֆեսիոնալ բասկետբոլիստ, որը հանդես է եկել Բասկետբոլի ազգային ասոցիացիայում։ Խաղացել է թեթև հարձակվողի և ծանր հարձակվողի դիրքերում։ 1993 թվականի NBA դրաֆթի ժամանակ ընտրվել է «Դենվեր Նագեթս» ակումբի կողմից՝ առաջին ռաունդի ընդհանուր 9-րդ համարի ներքո։ 1999/2000 թվականների մրցաշրջանին ճանաչվել է NBA լավագույն վեցերորդ խաղացող։

Վաղ տարիներ 
Ռոդնի Ռոջերսը ծնվել է 1971 թվականի հունիսի 20-ին Հյուսիսային Կարոլինա նահանգի Դարեմ քաղաքում, սովորել է Դարեմի Հիլսայդի դպրոցում, որտեղ խաղացել է տեղի բասկետբոլային ակումբի կազմում։ 1993 թվականին ավարտել է Ուեյք Ֆորեսթի համալսարանը, որտեղ երեք տարվա ընթացքում խաղացել է «Ուեյթ Ֆորեսթ Դիմոն Դիկոնս» ակումբի կազմում, որտեղ անցկացրել է հաջող կարիերա՝ արդյունքում հավաքելով 1720 միավոր և 705 անդրադարձ, բացի այդ ակումբին մեկ անգամ օգնել է դառնալ NCAA ուսանողական առաջնության 16 լավագույն ակումբներից մեկը (1993)։

Կարիերան NBA-ում 
Խաղացել է թեթև հարձակվողի և ծանր հարձակվողի դիրքերում։ 1993 թվականի NBA դրաֆթի ժամանակ ընտրվել է «Դենվեր Նագեթս» ակումբի կողմից՝ 9-րդ համարի ներքո։ Հետագայում հանդես է եկել «Լոս Անջելես Կլիպերս», «Ֆինիքս Սանս», «Բոստոն Սելտիքս», «Նյու Ջերսի Նեթս», «Նյու Օռլեանս Հորնեթս» և «Ֆիլադելֆիա-76» ակումբների կազմում։ NBA-ում, ընդհանուր առմամբ, անցկացրել է 12 մրցաշրջան։ 2000 թվականին ճանաչվել է NBA լավագույն վեցերորդ խաղացող։ 1991 թվականին ճանաչվել է USBWA տարբերակով տարվա առաջին կուրսեցի։ 1993 թվականին ճանաչվել է Atlantic Coast կոնֆերենցիայի ուսանողների միջև տարվա բասկետբոլիստ, ինչպես նաև ընդգրկվել է NCAA երկրորդ համաամերիկյան հավաքականի կազմում։ NBA կարիերայի ընթացքում, ընդհանուր առմամբ, անցկացրել է 866 խաղ, որոնց ժամանակ հավաքել է 9468 միավոր (10,9 մ/խ), կատարել 3881 անդրադարձ, 1722 փոխանցում, 868 խլում և 451 բլոկշոտ։
 
1991 թվականին Ռոջերսը ԱՄՆ-ի հավաքականի կազմում Շեֆիլդում անցկացվող Ամառային ունիվերսիադային դարձել է չեմպիոն։

Ծանոթագրություններ

Արտաքին հղումներ 
 Վիճակագրությունը NBA.com կայքում

Ամերիկացի բասկետբոլիստներ
ԲԱԱ-ի բասկետբոլիստներ
Դենվեր Նագեթսի բասկետբոլիստներ
Ֆիլադելֆիա Սևնթի Սիքսերսի բասկետբոլիստներ
Ֆինիքս Սանսի բասկետբոլիստներ
Լոս Անջելես Կլիպերսի բասկետբոլիստներ
Բրուքլին Նեթսի բասկետբոլիստներ
Բոստոն Սելտիքսի բասկետբոլիստներ
Նյու Օռլեանս Հորնեթսի բասկետբոլիստներ